На основу чл. 60. и Прилога 3Б Закона о јавним набавкама („Службени гласник РС“, број 124/12), Одлуке о покретању поступка јавне набавке број 1-02-4042-9/13 од 19.07.2013. године и Решења о образовању комисије за јавну набавку 1-02-4042-9/13-1 од 19.07.2013. године,

**Републичка агенција за елеКТРОНСКЕ комуникације**

**11000 Београд, Вишњићева број 8**

**о б ј а в љ у ј е**

**ПОЗИВ ЗА ПОДНОШЕЊЕ ПОНУДА**

1. Позив за подношење понуда објављује Наручилац – Републичка агенција за електронске комуникације, улица Вишњићева број 8, 11000 Београд. Интернет адреса Наручиоца је: [www.ratel.rs](http://www.ratel.rs);

2. Врста Наручиоца: Остало. Наручилац је основан Законом о електронским комуникацијама („Службени гласник РС“ број 44/10 и 60/13-УС), као регулаторно тело у области електронских комуникација;

3. Додела уговора о јавној набавци се спроводи у отвореном поступак јавне набавке;

4. Предмет јавне набавке јеуслуга – надоградња и одржавање софтвера базе дозвола, техничких прегледа и мерних резултата, за три године.

Назив и ознака из општег речника набавке је 48000000;

5. Понуђач је у обавези да у понуди наведе да ли ће извршење јавне набавке делимично поверити подизвођачу и да наведе проценат укупне вредности набавке који ће поверити подизвођачу, а који не може бити већи од 50 % као и део предмета набавке који ће извршити преко подизвођача.

Ако понуђач у понуди наведе да ће делимично извршење набавке поверити подизвођачу, дужан је да наведе назив подизвођача, а уколико уговор између наручиоца и понуђача буде закључен, тај подизвођач ће бити наведен у уговору.

Понуђач је дужан да наручиоцу, на његов захтев, омогући приступ код подизвођача ради утврђивања испуњености услова.

Понуђач у потпуности одговара наручиоцу за извршење обавеза из поступка јавне набавке, односно за извршење уговорних обавеза, без обзира на број подизвођача.

Наручилац може на захтев подизвођача и где природа предмета набавке то дозвољава пренети доспела потраживања директно подизвођачу, за део набавке која се извршава преко тог подизвођача.

Понуђач не може ангажовати као подизвођача лице које није навео у понуди, у супротном наручилац ће реализовати средство обезбеђења и раскинути уговор, осим ако би раскидом уговора наручилац претрпео знатну штету.

Понуђач може ангажовати као подизвођача лице које није навео у понуди, ако је на страни подизвођача након подношења понуде настала трајнија неспособност плаћања, ако то лице испуњава све услове одређене за подизвођача и уколико добије претходну сагласност наручиоца.

6. Критеријум за доделу уговора биће најнижа понуђена цена.

7.Преузимање конкурсне документације, заинтересовани понуђачи могу остварити сваког радног дана у времену од 10.00 до 14.00 часова, у просторијама наручиоца, на адреси: Републичка агенција за електронске комуникације, Београд, Вишњићева број 8, други спрат, канцеларија број 1.

Конкурсна документација је доступна на Порталу јавних набавки ([www.portal.ujn.gov.rs](http://www.portal.ujn.gov.rs)) и интернет страници Наручиоца ([www.ratel.rs](http://www.ratel.rs)).

Приликом личног преузимања конкурсне документације понуђач мора доставити доказ о уплати износа од 1.000,00 динара на име трошкова преузимања конкурсне документације. Уплата се врши на рачун: Републичка агенција за електронске комуникације, Београд, број: 840-963627-41, позив на број:1-02-4042-9/13, сврха уплате: Конкурсна документацијаза јавну набавку услуга – надоградња и одржавање софтвера базе дозвола, техничких прегледа и мерних резултата, за три године.

Представник понуђача, који преузима конкурсну документацију, доставља:

- овлашћење за преузимање издато од стране потенцијалног понуђача, оверено и потписано од стране овлашћеног лица, са адресом седишта понуђача, *e-mail* адресом, контакт особом и контакт телефоном.

8. Понуда се доставља препорученом пошиљком или лично на адресу:

**Републичка агенција за електронске комуникације**

**ул. Вишњићева број 8, 11000 Београд**

**- Писарница -**

**”Понуда за јавну набавку услуга – бр. 1-02-4042-9/13”**

**- НЕ ОТВАРАТИ -**

Понуђач понуду подноси у запечаћеној коверти, тако да се при отварању може проверити да ли је коверта онаква каква је предата.

На полеђини коверте мора бити исписан тачан назив и адреса понуђача.

Заинтересовани понуђачи могу да доставе своје понуде сачињене у складу са конкурсном документацијом најкасније до **26.09.2013. године и то до 10.00 часова по локалном времену.**

Благовременом понудом сматраће се понуда приспела на назначену адресу наручиоца до напред наведеног датума и сата.

Понуде поднете по истеку времена и сата одређених у јавном позиву и конкурсној документацији, сматраће се неблаговременим и биће по окончању поступка отварања понуда, враћене неотворене понуђачима са назнаком, да су поднете неблаговремено.

9. Јавно отварање благовремено достављених понуда обавиће се на адреси: Републичка агенција за електронске комуникације, Београд, Вишњићева број 8,дана одређеног у конкурсној документацији, односно последњег дана рока за подношење понуда, **26.09.2013. године у 10.30 часова.**

10. Представници понуђача могу присуствовати јавном отварању понуда уколико то својство докажу достављањем овереног овлашћења. Једино овлашћени представници понуђача могу активно учествовати у поступку јавног отварања понуда. Остали присутни, који не докажу својство овлашћеног представника понуђача, могу присуствовати јавном отварању понуда али не могу активно учествовати у поступку.

11. Одлука о додели уговора о јавној набавци биће донета у року од 25 дана од дана отварања понуда и биће достављена понуђачима у року од три дана од дана доношења.

12. Додатне информације у вези са овим позивом могу се добити сваког радног дана од 10.00 до 14.00 часова, и то:

- контакт особа Слободан Матовић, путем броја телефона 011/2026-816 и преко *e-mail* адресе [slobodan.matovic@ratel.rs](mailto:slobodan.matovic@ratel.rs).

**ДИРЕКТОР**

**др Милан Јанковић**